Document ID: 32010R0730

KOMMISSIONENS FORORDNING (EU) Nr. 730/2010
af 13. august 2010
om berigtigelse af forordning (EF) nr. 1120/2009 om gennemførelsesbestemmelser til enkeltbetalingsordningen i afsnit III i Rådets forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (1), særlig artikel 142, litra d), og
ud fra følgende betragtninger:
(1)
Artikel 19, stk. 2, andet afsnit, i Kommissionens forordning (EF) nr. 1120/2009 (2) fastsætter et loft over tildelingen af betalingsrettigheder fra den nationale reserve til landbrugere i en særlig situation, som bør svare til det maksimale antal betalingsrettigheder, som en landbruger kan få tildelt i henhold til artikel 17 i nævnte forordning. Imidlertid er der i stedet fejlagtigt henvist til artikel 22 i samme forordning. Fejlen bør berigtiges med virkning fra datoen for anvendelsen af forordning (EF) nr. 1120/2009.
(2)
Forordning (EF) nr. 1120/2009 bør berigtiges i overensstemmelse hermed.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
VEDTAGET DENNE FORORDNING:
Artikel 1
I artikel 19, stk. 2, andet afsnit, i forordning (EF) nr. 1120/2009 ændres udtrykket »artikel 22« til »artikel 17«.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. januar 2010.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. august 2010.

Labels: 20
6